*Projekts*

LATVIJAS REPUBLIKAS MINISTRU KABINETS

2021. gada\_\_\_.\_\_\_\_\_\_ Noteikumi Nr.\_\_\_\_\_\_

Rīgā (prot. Nr. \_\_\_\_\_\_.§)

**Grozījumi Ministru kabineta 2020. gada 6. novembra rīkojumā Nr. 655 “Par ārkārtējās situācijas izsludināšanu”**

1. Izdarīt Ministru kabineta 2020. gada 6. novembra rīkojumā Nr. 655 “[Par ārkārtējās situācijas izsludināšanu](https://likumi.lv/ta/id/318517-par-arkartejas-situacijas-izsludinasanu)” ([Latvijas Vēstnesis](https://likumi.lv/ta/id/320439), 2020, 216A., 221B., 223A., 227A., 233B., 235B., 237A., 244B., 247A., 251A. nr.; 2021, 4B., 9A., 10A., 12B., 14A., 17A., 19B., 25A.,  29A., 32A., 35A., 38B., 39A., 40.A. nr.) šādus grozījumus:

1.1. papildināt 5.13.2.5. apakšpunktu aiz vārdiem “kā arī speciālo pamatizglītības programmu skolēniem ar garīgās attīstības traucējumiem” ar vārdiem “veicot izglītības iestādē klātienē nodarbināto iknedēļas testēšanu””;

1.2. papildināt 5.13.2.7.apakšpunktu ar sesto teikumu šādā redakcijā:

“Konsultācijas drīkst īstenot vienlaikus diviem vai vairāk izglītojamajiem, ja šie izglītojamie ir no vienas mājsaimniecības”;

1.3. no 2021. gada 8. marta aizstāt 5.16.1. apakšpunktā vārdus “pieaugušo izlašu sportistiem” ar vārdiem un skaitli “izlašu sportistiem vecumā no 15 gadiem”;

1.4. no 2021. gada 8. marta izteikt 5.16.2. apakšpunktu šādā redakcijā:

“5.16.2. komandu sporta spēļu starptautiskās un augstāko līgu (ja tajās tiek izcīnīts Latvijas čempiona tituls pieaugušajiem) sporta sacensības, ja tās norisinās bez skatītājiem;”;

1.5. no 2021. gada 8. marta izteikt 5.17.3. apakšpunktu šādā redakcijā:

“5.17.3. Latvijas izlases (tai skaitā jauniešu un junioru), Latvijas Olimpiskās vienības un Latvijas Paralimpiskās vienības sportistu, komandu sporta spēļu starptautisko un augstāko līgu (ja tajās tiek izcīnīts Latvijas čempiona tituls pieaugušajiem) komandu sportistu, kā arī Murjāņu sporta ģimnāzijas un augstas klases sportistu sagatavošanas centru audzēkņu sporta treniņi (nodarbības) notiek gan iekštelpās, gan ārtelpās un uz tiem neattiecas šā rīkojuma 5.17.1. un 5.17.2. apakšpunktā noteiktais;”.

2. Valsts kancelejai saskaņā ar likuma “Par ārkārtējo situāciju un izņēmuma stāvokli” 9. panta trešo daļu paziņot Saeimas Prezidijam par Ministru kabineta pieņemto lēmumu un atbilstoši minētā likuma 9. panta ceturtajai daļai informēt sabiedriskos elektroniskos plašsaziņas līdzekļus par pieņemto lēmumu.

Iesniedzējs:

Izglītības un zinātnes ministre I. Šuplinska

Vizē:

Valsts sekretārs J. Volberts

Kārkliņš 67047840

raimonds.karklins@izm.gov.lv

Severs 67047935

edgars.severs@izm.gov.lv